CELEX: 32015D1958
Language: lt
Date: 2015-07-01 00:00:00
Title: 2015 m. liepos 1 d. Komisijos deleguotasis sprendimas (ES) 2015/1958 dėl geosintetikai ir susijusiems produktams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011 (Tekstas svarbus EEE)

30.10.2015   
            
            
               LT
            
            
               Europos Sąjungos oficialusis leidinys
            
            
               L 284/181
            
         KOMISIJOS DELEGUOTASIS SPRENDIMAS (ES) 2015/1958
   2015 m. liepos 1 d.
   dėl geosintetikai ir susijusiems produktams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 60 straipsnio h punktą,
   kadangi:
   
               (1)
            
            
               Komisijos sprendime 96/581/EB (2) nustatyta geosintetikos ir susijusių produktų atitikties galiojantiems techniniams reikalavimams atestavimo tvarka;
            
         
               (2)
            
            
               Sprendime 96/581/EB nėra nustatyti išsamūs kriterijai, pagal kuriuos būtų galima pasirinkti sistemas geosintetikos ir susijusių produktų reakcijos į ugnį savybių eksploatacininiam pastovumui įvertinti ir patikrinti;
            
         
               (3)
            
            
               geosintetikos ir susijusių produktų eksploatacinių savybių vertinimui Reglamento (ES) Nr. 305/2011 V priede nustatytas sistemas reikėtų pasirinkti tinkamiau. Tai gamintojams sudarytų sąlygas veiksmingiau patekti į vidaus rinką ir kartu padėtų didinti visos statybų pramonės konkurencingumą;
            
         
               (4)
            
            
               siekiant aiškumo ir skaidrumo, Sprendimas 96/581/EB turėtų būti panaikintas ir pakeistas,
            
         PRIĖMĖ ŠĮ SPRENDIMĄ:
   1 straipsnis
   Šis sprendimas taikomas I priede nurodytai geosintetikai ir susijusiems produktams.
   2 straipsnis
   1 straipsnyje nurodytos geosintetikos ir susijusių produktų pagrindinių charakteristikų eksploatacinių savybių pastovumas vertinamas ir tikrinamas pagal II priede nurodytas sistemas.
   3 straipsnis
   Sprendimas 96/581/EB panaikinamas.
   Nuorodos į panaikintą sprendimą laikomos nuorodomis į šį sprendimą.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 88, 2011 4 4, p. 5.
   
      (2)  1996 m. birželio 24 d. Komisijos sprendimas 96/581/EB dėl statybos produktų atitikties atestavimo tvarkos, susijusios su geotekstilės produktais, pagal Tarybos direktyvos 89/106/EEB 20 straipsnio 2 dalį (OL L 254, 1996 10 8, p. 59).
   
      I PRIEDAS
      
         PRODUKTAI
      
      Produktai, kuriems taikomas šis sprendimas:
      
                  1.
               
               
                  Geosintetika (plėvelės ir tekstilės gaminiai), naudojami atskyrimui, apsaugai, drenažui, filtravimui arba grunto stiprinimui;
               
            
                  2.
               
               
                  Geomišiniai, naudojami atskyrimui, apsaugai, drenažui, filtravimui arba grunto stiprinimui;
               
            
                  3.
               
               
                  Geotinkleliai, naudojami atskyrimui, apsaugai, drenažui, filtravimui arba grunto stiprinimui;
               
            
                  4.
               
               
                  Geoplėvelės, naudojamos atskyrimui, apsaugai, drenažui, filtravimui arba grunto stiprinimui;
               
            
                  5.
               
               
                  Geotinklai, naudojami atskyrimui, apsaugai, drenažui, filtravimui arba grunto stiprinimui.
               
            
   
      II PRIEDAS
      
         EKSPLOATACINIŲ SAVYBIŲ PASTOVUMO VERTINIMO IR TIKRINIMO SISTEMOS
      
      Produktams, kuriems taikomas šis sprendimas, atsižvelgiant į jų esmines charakteristikas, taikomos šios eksploatacinių savybių pastovumo ir tikrinimo sistemos:
      
         1 lentelė
      
      
         Visoms esminėms charakteristikoms, išskyrus reakcijai į ugnį
      
      
                  Produktai
               
               
                  Esminės charakteristikos
               
               
                  Taikoma eksploatacinių savybių pastovumo vertinimo ir tikrinimo sistema, nurodyta Reglamento (ES) Nr. 305/2011 V priede
               
            
                  Geosintetika (plėvelės ir tekstilės gaminiai), geomišiniai, geotinkleliai, geoplėvelės ir geotinklai, naudojami atskyrimui, apsaugai, drenažui, filtravimui arba grunto stiprinimui
               
               
                  Visoms esminėms charakteristikoms, išskyrus reakcijai į ugnį
               
               
                  2+
               
            
         
      
         2 lentelė
      
      
         Tik reakcijai į ugnį
      
      Visiems 1 lentelės pirmame stulpelyje nurodytiems produktams, priklausomai nuo jų pogrupio, taikomos šios eksploatacinių savybių pastovumo vertinimo ir tikrinimo sistemos:
      
         
      
                  Produktų pogrupiai
               
               
                  Taikomos eksploatacinių savybių pastovumo vertinimo ir tikrinimo sistemos, nurodytos Reglamento (ES) Nr. 305/2011 V priede
               
            
                  Produktai, kurių reakcijos į ugnį klasifikavimas pagerinamas vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą)
               
               
                  1
               
            
                  Produktai, kurių reakcijos į ugnį klasifikavimui neatliekant bandymų egzistuoja galiojantis Europos teisinis pagrindas
               
               
                  4
               
            
                  Produktai, nepriklausantys 1 ir 2 eilutėse priklausantiems pogrupiams
               
               
                  3